**KONSULTANTŲ ĮTRAUKIMO Į NEPRIKLAUSOMŲ ŽEMĖS ŪKIO KONSULTANTŲ SĄRAŠĄ TVARKOS ATMINTINĖ**

|  |  |
| --- | --- |
| **Nepriklausomų žemės ūkio konsultantų sąrašo sudarymo tvarkos aprašo paskirtis** | Reglamentuoti konsultantų įtraukimo į nepriklausomų žemės ūkio konsultantųsąrašą (toliau – NKS) tvarką, nustatyti konsultantų įsipareigojimus, konsultantų pašalinimo sąlygas, suteiktų paslaugų kokybės vertinimo tvarką, siekiant gauti paramą pagal Lietuvos žemės ūkio ir kaimo plėtros 2023–2027 m. strateginio plano intervencines priemones ir (ar) nacionalinę paramą iš Lietuvos Respublikos žemės ūkio ministerijos administruojamų programų, jei toks reikalavimas yra nustatytas. |
| **Nepriklausomų žemės ūkio konsultantų sąrašas** | Internete (https://www.zua.lt/mokymai/nepriklausomu-zemes-ukio-konsultantu-sarasas) skelbiamas NKS, į kurį pagal Lietuvos Respublikos žemės ūkio ministro nustatytus atrankos kriterijus įtraukiami ūkiams konsultavimo paslaugas teikiantys subjektai, neturintys interesų konfliktų, kurie tiesiogiai ar netiesiogiai galėtų paveikti jų gebėjimą nešališkai atlikti savo profesines pareigas. |
| **Nepriklausomas žemės ūkio konsultantas** | Lietuvos Respublikos žemės ūkio ministerijos nustatytus kriterijus atitinkantis asmuo, kuris teikia ūkių konsultavimo paslaugas neturėdamas komercinio intereso, darančio poveikį konsultavimo turiniui ir yra įtrauktas į NKS. |
| **Nepriklausomas žemės ūkio konsultantų kategorijos** | Mokslinis nepriklausomas žemės ūkio konsultantas (toliau – mokslinis konsultantas) – nepriklausomas žemės ūkio konsultantas, turintis ne mažiau kaip trejų metų mokslinio darbo patirtį ir mokslų daktaro laipsnį.  Patyręs nepriklausomas žemės ūkio konsultantas (toliau – patyręs konsultantas) – nepriklausomas žemės ūkio konsultantas, turintis ne mažiau kaip dvejų metų konsultavimo patirtį.  Pradedantysis nepriklausomas žemės ūkio konsultantas (toliau – pradedantysis konsultantas) – nepriklausomas žemės ūkio konsultantas, neturintis dvejų metų konsultavimo patirties. |
| **Ūkių konsultavimo paslaugos**  **(toliau – konsultavimo paslauga)** | Žemės ūkio veiklos subjektams teikiamos konsultavimo dėl žemės ūkio ir (ar) alternatyviosios veiklos vykdymo paslaugos, atsižvelgiant į esamas ūkininkavimo praktikas, naujausią technologinę ir mokslinę informaciją. Konsultacijos apima ekonominius, aplinkos bei socialinius aspektus, įskaitant skaitmeninimą. |
| **Prašymo įtraukti į nepriklausomų žemės ūkio konsultantų sąrašą teikimas** | Fizinis ar juridinis asmuo (toliau – Pareiškėjas) teikiantis prašymą įtraukti į NKS. Prašyme turi nurodyti ne mažiau kaip vieną konsultavimo sritį, atitinkančią jo turimas žinias, įgūdžius ir patirtį. Nurodant daugiau nei vieną sritį, jas nurodyti prioritetine tvarka – nuo labiausiai iki mažiausiai atitinkančios konsultanto turimas žinias, įgūdžius ir patirtį.  Prašyme privaloma nurodyti: konsultanto kategoriją, konsultavimo srities, konsultavimo temos ir horizontaliosios srities numerius, nurodytus Apraše. |
| **Konsultavimo sritys, horizontalios sritys ir temos, pagal kurias, nepriklausomi žemės ūkio konsultantai įtraukiami į nepriklausomų žemės ūkio konsultantų sąrašą** | Konsultavimo sričių, horizontalių sričių ir temų sąrašas detaliai išvardintas Aprašo II skyriuje.  Konsultavimo sritys: augalininkystė, gyvulininkystė, miškininkystė, žuvininkystė, žemėtvarka, asmeninis ūkininko ar miško valdytojo tobulėjimas ir jo ūkio vystymasis. |
| **Reikalavimai Pareiškėjams teikiantiems prašymą įtraukti į nepriklausomų žemės ūkio konsultantų sąrašą** | Prašymą įtraukti konsultantą (-us) į NKS teikiantis Pareiškėjas, turi atitikti bent vieną iš šių sąlygų:   * yra juridinis asmuo, įregistruotas Lietuvos Respublikos įstatymų nustatyta tvarka; * yra teisės aktų nustatyta tvarka įregistravęs individualią veiklą pagal pažymą vykdyti konsultavimo veiklą; * yra asociacija, vienijanti fizinius ir (ar) juridinius asmenis, užsiimančius žemės, miškų, maisto, žuvininkystės ūkio veikla; * yra pripažintas žemės, miškų, maisto, žuvininkystės ūkio kooperatyvas ir (ar) kooperatyvų asociacija; * turi teisę teikti konsultavimo paslaugas, t. y. viena iš pareiškėjo veiklos sričių yra konsultavimas; * tvarko finansinę apskaitą pagal Lietuvos Respublikos teisės aktų reikalavimus; * savo veikloje yra nepriklausomas ir neturi tiesioginio komercinio intereso, turinčio įtakos konsultavimo turiniui. |
| **Reikalavimai nepriklausomiems žemės ūkio konsultantams** | Visų kategorijų konsultantai (*mokslinis, patyręs, pradedantysis*), siekiantys būti įtraukti į NKS, turi atitikti jiems keliamus reikalavimus:   * kai konsultanto prašymą įtraukti į NKS teikia pareiškėjas, atitinkantis aprašo 6.1.1, 6.1.3 ir 6.1.4 papunkčius, konsultantas turi teisės aktų nustatyta tvarka dirbti pagal darbo sutartį prašymą teikiančioje įstaigoje arba priklausyti kaip narys prašymą teikiančiai įstaigai ar (ir) organizacijai, kuri yra pripažinta kaip teikiančios prašymą įstaigos narė; * būti nepriekaištingos reputacijos: asmuo nelaikomas nepriekaištingos reputacijos, jeigu: yra nuteistas už tyčinį nusikaltimą nuosavybei, turtinėms teisėms, turtiniams interesams, ekonomikai, verslo tvarkai, finansų sistemai, valstybės tarnybai ir viešiesiems interesams ir teistumas neišnykęs arba nepanaikintas; yra pripažintas kaltu dėl tyčinio nusikaltimo padarymo, bet nuo baudžiamosios atsakomybės atleistas ir nuo nuosprendžio įsiteisėjimo dienos nepraėjo 2 metai; yra atleistas iš darbo, pareigų už profesinės veiklos pažeidimus ir (ar) netekęs teisės verstis atitinkama veikla už įstatymuose keliamo nepriekaištingos reputacijos reikalavimo neatitikimą ar etikos normų pažeidimą ir nuo atleidimo iš darbo, pareigų ar teisės verstis atitinkama veikla netekimo nepraėjo 2 metai; * savo veikloje būti nepriklausomas ir neturėti tiesioginio komercinio intereso, turinčio įtakos konsultavimo turiniui;   Visų kategorijų konsultantai turi atitikti bent vieną iš **specialiųjų reikalavimų**:   * turėti ne žemesnį kaip aukštąjį arba jam prilygintą išsilavinimą srityje, pagal kurią (-ias) numato teikti konsultavimo paslaugas; * turėti ne mažesnę kaip 1 metų darbo patirtį srityje, pagal kurią teikiamos konsultavimo paslaugos; * turėti 1 metų patirtį dalyvaujant nacionaliniuose ar tarptautiniuose projektuose, kuriuose buvo dalijamasi savo ūkio gerąja patirtimi, įdiegtais ūkyje inovatyviais sprendimais ir pan.; * *patyręs konsultantas* – turi turėti ne mažiau kaip 2 metų konsultavimo patirtį bei būti išklausęs 16 akad. val. konsultantams skirtų mokymų pagal konsultavimo sritį arba turėti patirties dalyvaujant tarptautiniuose ir (ar) nacionaliniuose projektuose kaip oficialiai įtrauktas projekto komandos narys, atliekantis su konsultavimo sritimi susijusią veiklą; * *mokslinis konsultantas*– turi turėti mokslų daktaro laipsnį ir ne mažiau kaip 3 metų mokslinio darbo patirties savo konsultuojamoje srityje. |
| **Įtraukimo į nepriklausomų žemės ūkio konsultantų sąrašą**  **atrankos vykdymas** | Atranką į NKS vykdo Žemės ūkio agentūra prie Žemės ūkio ministerijos (toliau – Agentūra) |
| **Prašymo ir privalomų dokumentų teikimas, siekiant būti įtrauktiems į nepriklausomų žemės ūkio konsultantų sąrašą** | Prašymas teikiamas elektroniniu paštu [**info@zua.lt**](mailto:info@zua.lt)  Pareiškėjas kartu su prašymu (1 priedas) turi pateikti šiuos dokumentus:   * juridinio asmens registracijos pažymėjimo kopiją arba elektroninį registro išrašą *(netaikoma individualią veiklą įregistravusiems konsultantams)*; * veiklos įstatų arba kito dokumento, kurį įstatams prilygina Lietuvos Respublikos civilinis kodeksas, kopiją. Jei įstaiga teikia daugiau kaip 1 prašymą, kopiją užtenka pateikti kartą, išskyrus tuos atvejus, kai įstatai buvo keičiami *(netaikoma individualią veiklą įregistravusiems konsultantams)*; * individualios veiklos įregistravimo pažymą, išduotą Valstybinės mokesčių inspekcijos prie Finansų ministerijos nustatyta tvarka *(netaikoma juridiniams asmenims)*; * informaciją apie kiekvieną konsultantą: * pažymą, įrodančią, kad konsultantas (-ai), siekiantis(-ys) būti įtrauktas(-ti) į NKS, atitinka aprašo 7.1 papunktyje nustatytus reikalavimus, nurodant konsultanto (-ų) vardą (-us), pavardę (-es), priėmimo į įstaigą datas, pareigas; * pažymą, nurodančią asmens darbinius santykius su kitomis įstaigomis, jeigu prašymą įtraukti į NKS teikia fizinis asmuo, įregistravęs individualią veiklą pagal pažymą vykdyti konsultavimo veiklą; * konsultanto (-ų) profesinės veiklos aprašymą bei išsilavinimą, kvalifikacijos tobulinimą pagrindžiančių dokumentų sąvadą (2 priedas);   pareiškėjo ir konsultanto (-ų) nepriklausomumo patvirtinimo deklaraciją (-as) (5 priedas). |
| **Prašymo įtraukti į nepriklausomų žemės ūkio konsultantų sąrašą nagrinėjimo tvarka** | Prašymai nagrinėjami ne rečiau kaip kartą per ketvirtį Agentūros sudarytos Konsultantų įtraukimo į NKS komisijos (toliau – Komisija) darbo reglamente nustatyta tvarka. Komisija gautą prašymą įtraukti į NKS turi išnagrinėti ne vėliau kaip per 1mėnesį. Prašymo nagrinėjimas gali būti pratęstas, jei Komisija posėdyje priima sprendimą patikslinti informaciją. Gauta informacija nagrinėjama artimiausiame Komisijos posėdyje. |
| **Komisijos rekomendacijų priėmimo tvarka** | Komisija, išnagrinėjusi pateiktus dokumentus, posėdyje priima rekomendacijas dėl konsultantų įtraukimo/neįtraukimo į NKS. Rekomendacijos įforminamos Komisijos posėdžio protokole. Pareiškėjas apie Agentūros sprendimą dėl konsultantų įtraukimo / neįtraukimo į NKS, informuojamas per 5 darbo dienas nuo sprendimo priėmimo. |
| **Konsultanto įtraukimo į nepriklausomų žemės ūkio konsultantų sąrašą terminas** | Konsultantas į NKS įtraukiamas neribotam laikotarpiui arba iki kol pareiškia norą būti išbraukiamas iš NKS arba pašalinamas dėl Aprašo IX skyriuje numatytų aplinkybių. |
| **Nepriklausomų žemės ūkio konsultantų sąrašo viešinimas** | NKS skelbiamas svetainėje [www.zua.lt](http://www.zua.lt), nuorodos į Agentūros svetainę skelbiamos Lietuvos Respublikos žemės ūkio ministerijos, Lietuvos kaimo tinklo ir Nacionalinės mokėjimo agentūros prie Žemės ūkio ministerijos interneto svetainėse. |
| **Pareiškėjo veiksmai, nesutinkant su nustatyta nepriklausomo žemės ūkio konsultanto kategorija** | Pareiškėjui nesutinkant su nustatyta kategorija (*pradedantysis konsultantas, patyręs konsultantas arba mokslinis konsultantas*),per 10 darbo dienų nuo pranešimo gavimo gali pateikti ar patikslinti dokumentus, įrodančius konsultanto kompetenciją atitinkamai kategorijai. |
| **Pareiškėjo veiksmai, norint patikslinti pasikeitusius duomenis** | Pareiškėjas, norintis patikslinti pasikeitusius duomenis ar papildyti naujais (konsultantų kontaktinę informaciją, konsultuojamą sritį, temą ar horizontalią sritį, patirtį, aptarnaujamą regioną ir pan.), turi Agentūraiel. paštu **info@zua.lt** pateikti laisvos formos prašymą. Prašymas gali būti teikiamas ne dažniau kaip vieną kartą per ketvirtį. |
| **Pareiškėjo veiksmai, norint pakeisti nepriklausomo žemės ūkio konsultanto kategoriją** | Pareiškėjas, norintis pakeisti nepriklausomo žemės ūkio konsultanto kategoriją iš pradedančiojo į patyrusio konsultanto ar mokslinio konsultanto, turi atitikti 7.5 ar 7.6 papunkčio reikalavimus ir Agentūrai el. paštu **info@zua.lt** pateikti dokumentus:   * laisvos formos prašymą dėl konsultanto kategorijos pakeitimo; * ataskaitą apie konsultanto veiklą per ne mažiau kaip dvejų metų laikotarpį (Aprašo 3 priedas); * ataskaitą apie konsultanto kvalifikacijos kėlimą remiantis aprašo 23 punktu, pagal sritį, pagal kurią siekiama teikti konsultacijas (4 priedas). |
| **Neteisingos informacijos pateikimo pasekmės** | Pareiškėjui ar nepriklausomam žemės ūkio konsultantui pateikus neteisingą informaciją, priimamas sprendimas konsultanto neįtraukti į NKS arba pašalinti iš jo, pakartotinai kreiptis dėl įtraukimo į NKS galima ne anksčiau kaip po vienų metų. |
| **Nepriklausomų žemės ūkio konsultantų, įtrauktų į nepriklausomų žemės ūkio konsultantų sąrašą, įsipareigojimai** | * Agentūrai paprašius, pateikti paskutinių ataskaitinių metų finansinės atskaitomybės dokumentus, informaciją apie vykdytą konsultavimo veiklą (suteiktų konsultavimo paslaugų pobūdį, apimtį ir kt.), ataskaitą apie individualią veiklą įregistravusio ar konsultavimo įstaigoje dirbančio konsultanto veiklą. * **Pareiškėjas už kiekvienus metus Agentūrai turi pateikti ataskaitą** apie kiekvieno nepriklausomo žemės ūkio konsultanto, įtraukto į NKS, kvalifikacijos kėlimą (Aprašo 4 priedas). Ataskaita pateikiama ne vėliau kaip per 30 dienų pasibaigus kalendoriniams metams. * Pareiškėjas turi informuoti Agentūrą apie nepriklausomo žemės ūkio konsultanto duomenų pasikeitimus, jeigu jie turi įtakos konsultanto atitikčiai aprašo IV skyriuje nustatytiems reikalavimams. * Veikti sąžiningai ir skaidriai, nesinaudoti konsultacijų metu sužinotomis konsultacijų gavėjo komercinėmis ir kitomis paslaptimis ne konsultacijų gavėjo tikslams ir jų neviešinti. * Tvarkyti Asmens duomenis, vadovaujantis Reglamentu (ES) Nr. 2016/679. Asmens duomenys nesaugomi tokia forma, kurią naudojant duomenų subjektų tapatybę galima nustatyti ilgiau, nei to reikia tikslams, dėl kurių tie duomenys buvo surinkti arba dėl kurių jie toliau tvarkomi, pasiekti, atsižvelgiant į taikytinoje nacionalinėje ir Sąjungos teisėje nustatytus minimalius saugojimo laikotarpius. * Nepriklausomas žemės ūkio konsultantas per vienus metus turi kelti kvalifikaciją srityse, pagal kurias yra įtrauktas į NKS, ne mažiau kaip 16 akademinių valandų. Konsultantų profesinė kvalifikacija keliama dalyvaujant privalomuose Lietuvos kaimo tinklo organizuojamuose mokymuose (taikoma konsultantams, siekiantiems gauti paramą pagal Strateginio plano 2023–2027 metų programos intervencinę priemonę „Konsultavimo paslaugos“), mokymuose, skirtuose konsultantams ir susijusiems su konsultuojama sritimi, bei kituose kursuose, seminaruose, stažuotėse ir kitomis kvalifikacijos kėlimo priemonėmis. Mokymo kursai, skirti ūkininkams, kaip kvalifikacijos kėlimas įskaitomi tik konsultacijas teikiantiems ir įtrauktiems į NKS ūkininkams ir miško valdytojams ar jų partneriams. Konsultantų kvalifikacijos kėlimu rūpinasi pareiškėjas arba patys konsultantai. Sustabdžius konsultavimo veiklą daugiau kaip šešiems mėnesiams dėl turimo nedarbingumo ar vaiko auginimo atostogų, konsultantas atnaujinęs veiklą turi per metus nuo veiklos atnaujinimo datos kelti kvalifikaciją ne mažiau kaip 16 akademinių valandų. |
| **Nepriklausomų žemės ūkio konsultantų suteiktų paslaugų kokybės vertinimas** | * Nepriklausomų žemės ūkio konsultantų suteiktų paslaugų kokybės vertinimas (toliau – kokybės vertinimas) atliekamas pagal paslaugos gavėjo suteiktą balą. Agentūros elektroniniu paštu save identifikavęs (nurodydamas konsultavimo paslaugos priėmimo–perdavimo akto numerį) paslaugos gavėjas, ne vėliau kaip per 10 dienų nuo paslaugos suteikimo sandorio pabaigos, gautų paslaugų kokybę (pagal konsultanto žinių perteikimą, naudojamas metodines priemones, reikiamas informacines technologijas ir kt. kriterijus) įvertina 5 balų sistema (1 – labai blogai, 2 – blogai, 3 – vidutiniškai, 4 – gerai; 5 – puikiai). * Kokybės įvertis skaičiuojamas pagal suteiktų balų aritmetinį vidurkį, esant ne mažiau kaip 3 atsiliepimams iš unikalių paslaugos gavėjų. * Kai aritmetinis vidurkis mažesnis nei 3 balai, Komisija priimama sprendimą, kad suteiktos paslaugos buvo nekokybiškos ir konsultantas šalinamas iš NKS. * Dėl pašalinimo iš NKS konsultantų kokybės vertinimų imtis iš unikalių paslaugos gavėjų turi būti ne mažiau kaip 3 atsiliepimai ir aritmetinis vidurkis iš visų pateiktų atsiliepimų mažesnis kaip 3 balai. * Nepriklausomų žemės ūkio konsultantų suteiktų paslaugų kokybės vertinimo rezultatai bus skelbiami prie konsultanto pavardės skelbiamame NKS. * Pareiškėjams, atitinkantiems Aprašo 6.1.1, 6.1.3 ir 6.1.4 papunkčius, apskaičiuojamas bendras kokybės rodiklis pagal jų atstovaujamus nepriklausomus žemės ūkio konsultantus. Vertinimas skaičiuojamas vedant vidurkį iš visų gautų įvertinimų, kuriuos gavo atstovaujami nepriklausomi žemės ūkio konsultantai. Gauti rezultatai skelbiami prie kiekvieno atstovaujamo konsultanto. Geriausiai įvertintai įstaigai gali būti taikomos skatinimo priemonės (pvz., teikiamas prioritetas) pareiškėjams teikiant paraiškas pagal kitas nacionalines ar ES priemones paramai gauti. |
| **Nepriklausomų žemės ūkio konsultantų pašalinimo iš sąrašo sąlygos** | * Nepriklausomi žemės ūkio konsultantai iš NKS gali būti šalinami: * savo noru, pateikus laisvos formos prašymą dėl pašalinimo iš NKS; * reorganizavus ar likvidavus konsultavimo įstaigą, pasibaigus konsultanto individualiai veiklai; * Komisijai gavus neigiamus atsiliepimus iš konsultavimo paslaugos gavėjų ir nustačius, kad konsultavimo paslaugos teikiamos nekokybiškai, priimamas sprendimas dėl pašalinimo iš NKS; * pažeidus nepriekaištingos reputacijos sąlygas; * pažeidus konsultavimo įstaigos, individualią veiklą įregistravusio konsultanto nepriklausomumo patvirtinimo deklaracijos nuostatas; * nepriklausomam žemės ūkio konsultantui nustatyta tvarka nekeliant kvalifikacijos; * nepriklausomam žemės ūkio konsultantui nutraukus darbo santykius su konsultavimo paslaugas teikiančia įstaiga ar atsisakius narystės asociacijoje ar kooperatyve. * Komisijai priėmus sprendimą šalinti nepriklausomą žemės ūkio konsultantą iš NKS, apie sprendimą, nurodant priežastis, el. paštu yra informuojamas Pareiškėjas ir nepriklausomas žemės ūkio konsultantas. |
| **Agentūros priimtų sprendimų apskundimo tvarka** | Pareiškėjas, nesutinkantis su Agentūros priimtais sprendimais, veikimu arba neveikimu, susijusiais su pateiktų prašymų administravimu, vertinimu, atranka ir pašalinimo iš NKS sprendimu, turi teisę juos skųsti teisės aktų nustatyta tvarka. |